# data[].attributes.body
Prečo ty, Anička,

ufúľaná chodíš?

Či je mydlo drahé,

či sa vody bojíš?

Oblej ma šuhajko,

veď je voda na to.

Dostaneš vajíčko

veľmi pekné za to.

# data[].attributes.body
Šiby ryby, mastné ryby,
kus koláča od korbáča,
k tomu iba máličko,
veľkonočné vajíčko.

# data[].attributes.body
Keď je to už v mojej moci,
tak vám želám k Veľkej noci
veľa chutných koláčov,
ešte lepších kúpačov.

# data[].attributes.body
Trošku vody za golier,
pár vajíčok na tanier,
pár šibnutí po zadku,
veľa zdravia ku sviatku.
Radostné sviatky praje Dávidko

# data[].attributes.body
Moja stará mama slávila Veľkú noc takto:

Keď ráno v sobotu vstala, jej ocko už maľoval kraslice. Bol maliar. Na vajíčka maľoval bratislavský hrad, ornamenty a zajačikov.  Pre najlepších kúpačov a šibačov mal 4 vyškriabávané kraslice. Keď sa v pondelok ráno prezliekla z pyžamy, tak hovorí oteckovi:“ Oci, povedz, že ja nie som doma“. Otec na to: „Dobre poviem“. Ale figliarsky sa usmieval !!!  Išla sa skryť, ale najprv musela pripraviť do misky čokoládové vajíčka, zajačiky, obložené misy, chlebíčky a tie krásne namaľované kraslice. Keď to všetko nachystala, tak sa išla rýchlo skryť na balkón. Zrazu niekto zvoní. Preľakla sa a povedala si sama pre seba. „Kúpačííí!“ Učupila sa k zemi a dúfala, že ich otecko nepustí. Zrazu nastalo úplné ticho. myslela si, že už odišli, a že otecko povedal, že nie je doma. Vyšla z balkóna a zrazu z kuchyne vybehli kúpači a šibači!!! Prvý hneď na ňu vylial vedro s vodou. Bola mokrá ako myš. A otecko? Ten sa len smial a chytal sa za brucho. Potom, keď sa išli prezliecť, otecko povedal: „ Tak aj pohosti!“. Priniesla koláče, vajíčka, zajačikov, chlebíčky, misy, a kraslice. Najšikovnejším dala tie štyri vyškrabané. Takto sa to zopakovalo niekoľko-krát. A  potom si medzi spolužiakmi rozprávali, kto mal viac kúpačov a šibačov. Niektorí sa hanbili, lebo ich rodičia kúpačov dnu nevpustili. Niektorí zas mali len jedného, alebo dvoch, lebo ich chlapci nemali veľmi radi. A tie, ktoré boli veselé a pekné, tie mali aj desať – dvadsať kúpačov a šibačov. :) :). Bola medzi nimi aj moja stará mama.  :) :) :) .
Vinšíky:
Sladké koláče,
ohybné korbáče,
vodu studenú, šunku údenú, veľa radosti a málo starosti
alebo:
Dobrej šunky, mnoho vajec,
k tomu ešte chleba krajec.
Do pohára vínečka,
k tomu veľa zdravíčka.
Vám želá Max s rodinou :) :) :)

# data[].attributes.body
Ty si šibal zajačik!
Kde si stratil korbáčik?
Zdá sa že 🤬 milý zajko,
vymenil za pekné vajko.

# data[].attributes.body
Tradičný vinš z Borinky v originálnom nárečí:
„Šiby, ryby, masné ryby,
kus kouáča do korbáča,
ešče k temu groš,
bude teho dost.
Kázau gazda aj gazdinka,
aby dali tri vajíčka,
jedno bíué, dvje červené,
to je moje potešeňjé.“

# data[].attributes.body
Zajko Bojko ráno vstal,
šibať sa hneď ponáhľal.
Vyšibal si vajíčko,
stačilo mu máličko.

# data[].attributes.body
Dobrej šunky, mnoho vajec,
k tomu ešte chleba krajec.
Do pohára vínečka,
k tomu veľa zdravíčka

# data[].attributes.body
Dával gazda aj gazdinká,
aby dali tri vajíčka,
jedno biele, dve červené,
to je moje potešenie.

# data[].attributes.body
Šiby ryby, mastné ryby,
kus koláča od korbáča,
daj do vačku groš.

# data[].attributes.body
Naše veľkonočné kraslice robené servítkovou technikou-

# data[].attributes.body
Láska Zeleného štvrtku, viera Veľkého piatku, nádej Bielej soboty a víťazstvo Veľkonočnej nedele, nech vás posilní a naplní pokojom a dôverou.
Prajem Vám krásne sviatky prežité v rodinnom kruhu.

# data[].attributes.body
Maľované vajíčko,
pekný úsmev na líčko.
K tomu zdravia moc,
a veselú Veľkú noc.